[{"text_idx": "#000001", "text": "Saif Neuadd y Ddinas yng nghanol canolfan ddinesig Caerdydd, gyda'i hadeiladau trawiadol, gerddi wedi'u tirlunio a\u2019i choedlannau llydan."}, {"text_idx": "#000002", "text": "Mewn lleoliad canolog gyda thu allan godidog yn arddull y Dadeni a mannau cyfarfod cain."}, {"text_idx": "#000003", "text": "Neuadd y Ddinas Caerdydd yw canolbwynt un o\u2019r canolfannau dinesig gorau, ardal o adeiladau dinesig trawiadol. Agorwyd ym 1906, flwyddyn wedi i Gaerdydd dderbyn y Siarter Frenhinol fel dinas ym 1905. Mae Neuadd y Ddinas yn bennaf yn lleoliad ar gyfer cynadleddau, arddangosfeydd, seremoni\u0308au gwobrwyo neu ginio mawreddog."}, {"text_idx": "#000004", "text": "Oddi mewn i\u2019r tu allan trawiadol, mae dewis o ystafelloedd cain sydd hefyd yn cynnig hyblygrwydd. Gall yr Ystafell Gynulliad fawreddog, amlbwrpas gynnig lle i hyd at 600 o gynrychiolwyr ar gyfer cynhadledd ac mae\u2019n berffaith ar gyfer cyflwyniadau a derbyniadau tra bydd yr argraff gyntaf o\u2019r Neuadd Farmor, wedi\u2019i leinio a\u0302 cholofnau o farmor Sienna ac wedi\u2019i haddurno a\u0302 ffenestri gwydr lliw addurnedig yn syfrdanu eich cynrychiolwyr a\u2019ch cleientiaid."}, {"text_idx": "#000005", "text": "Mae Siambr y Cyngor yn darparu amgylchedd trawiadol ar gyfer cynadleddau i\u2019r wasg, trafodaethau i\u2019w darlledu a chyfarfodydd yn gyffredinol. Yn ogystal a\u0302\u2019r prif ystafelloedd digwyddiadau, gall Neuadd y Ddinas hefyd gynnig ystafelloedd syndica\u0302d ar gyfer cyfarfodydd, seminarau neu ystafelloedd gwaith grw\u0302p ar raddfa lai o gynhadledd fwy. Yn anad dim, mae ti\u0302m ymroddedig wrth law i helpu\u2019ch digwyddiad i redeg yn llyfn. Dewiswch y lleoliad hwn ar gyfer eich digwyddiad neu gynhadledd a gallwch fod yn hyderus y bydd yn ddigwyddiad y bydd pawb yn ei gofio."}]